**Stredná odborná škola polygrafická, Račianska 190, 835 26 Bratislava**

**Výzva na predkladanie cenových ponúk**

**na predmet zákazky „Oprava schodiska a vchodu do budovy teoretického vyučovania“ podľa**

**§ 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

1. **Verejný obstarávateľ**

Názov: **Stredná odborná škola polygrafická**

So sídlom: Račianska 190, 835 26 Bratislava

Štatutárny zástupca: Ing. Roman Šíp, PhD., riaditeľ školy

Tel.: 02/49209220

IČO: 00894915

IČ DPH: SK2020325186

Kontaktná osoba zodpovedná za prieskum trhu:

Meno: Sylvia Hrabovská

Telefón: 0903 259 781

e-mail: [hrabovska@polygraficka.sk](mailto:hrabovska@polygraficka.sk)

1. **Predmet zákazky:**

Názov predmetu obstarávania:

**„Oprava schodiska a vchodu do budovy teoretického vyučovania“**

Druh zákazky:stavebné práce.

1. **Spoločný slovník obstarávania (CPV)**

45214220-8 Stavebné práce na objektoch stredných škôl

1. **Stručný opis predmetu zákazky**
2. Oprava v areály školy - dodávateľ zabezpečí:

* Ostatné konštrukcie a  búracie práce
* Úpravy povrchov
* Izolácie proti vode a vlhkosti
* Konštrukcie doplnkové kovové
* Podlahy z dlaždíc
* Odvoz sute

Verejný obstarávateľ požaduje oceniť predmet zákazky v súlade so špecifikáciou, ktorá je uvedená v Prílohe č. 1 – Návrh na plnenie kritérií.

1. **Komplexnosť predmetu zákazky**
   1. Uchádzačom sa nepovoľuje predložiť variantné riešenie vo vzťahu k požadovanému predmetu zákazky.
   2. Ak súčasťou ponuky bude aj variantné riešenie, variantné riešenie nebude zaradené do vyhodnotenia a bude sa naň hľadieť, akoby nebolo predložené.
2. **Zdroj finančných prostriedkov**
3. Predmet obstarávania bude financovaný z finančných prostriedkov školy. Zmluvnú cenu uhradí verejný obstarávateľ úspešnému uchádzačovi bezhotovostným platobným stykom na základe faktúry. Predložená faktúra bude vystavená na základe protokolu o odovzdaní a prevzatí diela.
4. Splatnosť faktúry je 30 dní od jej preukázateľného doručenia verejnému obstarávateľovi. Platobná povinnosť verejného obstarávateľa sa považuje za splnenú v deň, keď bude z jeho bankového účtu poukázaná príslušná platba na účet úspešného uchádzača.
5. Verejný obstarávateľ neposkytuje preddavok, ani zálohovú platbu.
6. **Výsledok verejného obstarávania:** Písomnáobjednávka.
7. **Miesto a termín plnenia**

Miesto: Stredná odborná škola polygrafická, Račianska 190, 835 26 Bratislava.

Termín na odovzdanie kompletného predmetu zákazky je: najneskôr do 10. decembra 2019.

1. **Lehota viazanosti ponuky**

30 dní odo dňa uplynutia lehoty na predkladanie ponúk.

1. **Druh zákazky a predpokladaná hodnota zákazky** 
   1. Zákazka na dodanie stavebnej práce, zákazka s nízkou hodnotou podľa §117 zákona o verejnom obstarávaní.
   2. Predpokladaná hodnota zákazky je stanovená vo výške **14 800,00 € bez DPH**.
2. **Obhliadka miesta dodania predmetu zákazky**
   1. Verejný obstarávateľ organizuje obhliadku k predmetu obstarávania dňa 4.11.2019. Presný čas obhliadky po dohode s kontaktnou osobou.
   2. Verejný obstarávateľ v súlade s ustanovením § 21 ods. 3 odporúča uchádzačom obhliadku miesta dodania stavebnej práce za účelom získania bližších informácií o podmienkach vyhotovenia.
3. **Ceny uvádzané v ponuke**
   1. Navrhovaná zmluvná cena musí byť stanovená podľa zákona NR SR č.18/1996 Z.z. o cenách v znení neskorších predpisov a vyhlášky MF SR č. 87/1996 Z. z., ktorou sa zákon o cenách vykonáva.
   2. Navrhovaná zmluvná cena musí byť špecifikovaná ako maximálna a pevne daná. Akékoľvek zmeny sa môžu robiť len na základe písomnej dohody oboch zmluvných strán. Uchádzačom navrhovaná zmluvná cena bude vyjadrená v euro s presnosťou na dve desatinné miesta.
   3. Ak je uchádzač platcom dane z pridanej hodnoty (ďalej len „DPH“), navrhovanú zmluvnú cenu uvedie:
      1. Navrhovaná celková zmluvná cena bez DPH.
      2. Navrhovaná celková zmluvná cena vrátane DPH.
   4. Ak uchádzač nie je platcom DPH, na skutočnosť upozorní označením „Nie som platca DPH“.
4. **Predloženie ponuky**
5. Uchádzač predloží ponuku v písomnej forme, listinnej alebo elektronickej podobe v slovenskom jazyku.
6. Uchádzač doručí svoju ponuku:

* **osobne** **alebo prostredníctvom poštovej zásielky** v lehote na predkladanie ponúk na adresu verejného obstarávateľa: **Stredná odborná škola polygrafická, Račianska 190,   
  835 26 Bratislava.** V prípade, ak uchádzač predloží ponuku prostredníctvom poštovej zásielky, je rozhodujúci **termín doručenia** ponuky na adresu verejného obstarávateľa.
* Ponuku je možné predložiť **elektronicky** na mailovú adresu **skola@polygraficka.sk**, s označením: **„Oprava schodiska a vchodu do budovy teoretického vyučovania“.**

1. Pri osobnom doručení ponuky uchádzačom, verejný obstarávateľ vydá uchádzačovi potvrdenie o jej prevzatí s uvedením miesta, dátumu a času prevzatia ponuky.
2. **Označenie obálky ponuky** 
   1. Obálka musí byť zreteľne označená nápisom „Obstarávanie – neotvárať!“, heslom obstarávania: **„Oprava schodiska a vchodu do budovy teoretického vyučovania“.**
3. **Lehota na predkladanie ponúk je stanovená na deň 8.11.2019 do 13:00 hod.**
4. **Podmienky účasti uchádzačov**
   1. **Osobné postavenie**

Uchádzač musí spĺňať podmienky účasti:

* týkajúce sa osobného postavenia podľa § 32 ods. 1 písm. e) zákona č.343/2015 Z. z. o verejnom obstarávaní a preukázať ich splnenie dokladmi podľa § 32 ods. 2 písm. e) alebo ekvivalentnými dokladmi v originálnom vyhotovení alebo ako fotokópiu tohto dokladu na predmet činnosti, ktorá je predmetom tejto zákazky,
* týkajúce sa osobného postavenia podľa § 32 ods. 1 písm. f) zákona č.343/2015 Z. z. o verejnom obstarávaní a preukázať ich splnenie čestným vyhlásením podľa § 32 ods. 2 písm. f) o tom, že uchádzač nemá zákaz účasti vo verejnom obstarávaní.

1. **Obsah ponuky:**

* Doklad o oprávnení na podnikanie podľa § 32 ods. 2 písm. e).
* Cenová ponuka (vyplnená príloha č. 1 výzvy – návrh na plnenie kritérií).
* Čestné vyhlásenie podľa § 32 ods. 2 písm. f) o tom, že uchádzač nemá zákaz účasti vo verejnom obstarávaní (príloha č. 2).
* Čestné vyhlásenie o konflikte záujmov.

1. **Kritéria na hodnotenie ponúk**

**Najnižšia cena v € s DPH za predmet zákazky.**

1. **Doplňujúce informácie:**
2. Verejný obstarávateľ určí úspešného uchádzača za podmienok, že:

* splnil všetky podmienky účasti,
* ponúkol najnižšiu sadzbu za predmet zákazky v Euro s DPH.

1. Verejný obstarávateľ si vyhradzuje právo meniť podmienky obstarávania alebo obstarávanie zrušiť v prípade ak:

* ani jedna z predložených ponúk nebude zodpovedať požiadavkám stanovených v tejto

výzve,

* sa zmenili okolnosti, za ktorých bolo toto obstarávanie vyhlásené,
* ponuka uchádzačov bude vyššia ako predpokladaná hodnota zákazky,
* nebude predložená ani jedna ponuka.

1. Uchádzači nemajú nárok na náhradu nákladov spojených s účasťou na tomto obstarávaní.
2. Verejný obstarávateľ si vyhradzuje právo odmietnuť všetky predložené ponuky.
3. Prípadné nejasnosti je možné konzultovať s kontaktnou osobou:

Sylvia Hrabovská, e-mail: [hrabovska@polygraficka.sk](mailto:hrabovska@polygraficka.sk), tel. +421 2 4920 9259.

Bratislava, dňa 28.10.2019

.............................................

Ing. Roman Šíp, PhD.

riaditeľ SOŠP

Prílohy:

č. 1 – Návrh na plnenie kritérií.

č. 2 – Čestné vyhlásenie o zákaze účasti vo VO.

č. 3 – Čestné vyhlásenie o konflikte záujmov.